CELEX: 32005D0308
Language: hu
Date: 2005-04-12 00:00:00
Title: 2005/308/EK: A Bizottság határozata (2005. április 12.) a hasított sertések észtországi osztályozási módszereinek engedélyezéséről (az értesítés a C(2005) 1099. számú dokumentummal történt)

16.4.2005   
            
            
               HU
            
            
               Az Európai Unió Hivatalos Lapja
            
            
               L 98/44
            
         
      A BIZOTTSÁG HATÁROZATA
   
   (2005. április 12.)
   a hasított sertések észtországi osztályozási módszereinek engedélyezéséről
   (az értesítés a C(2005) 1099. számú dokumentummal történt)
   (Csak az észt nyelvű szöveg hiteles)
   (2005/308/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a hasított sertések közösségi osztályozási rendszerének meghatározásáról szóló, 1984. november 13-i 3220/84/EGK tanácsi rendeletre (1) és különösen annak 5. cikke (2) bekezdésére,
   mivel:
   
               (1)
            
            
               A 3220/84/EGK rendelet 2. cikkének (3) bekezdése rendelkezik arról, hogy a hasított sertések osztályozását a színhústartalom becslése alapján kell meghatározni a hasított sertés egy vagy több anatómiai részén végzett fizikai méréseken alapuló, statisztikailag igazolt értékelési módszereknek megfelelően; az osztályozási módszerek engedélyezése az értékelés során kapott statisztikai hibákkal szembeni felső tűréshatárnak való megfeleléstől függ; ezt a tűréshatárt a hasított sertések közösségi osztályozási rendszerének alkalmazására vonatkozó részletes szabályok megállapításáról szóló, 1985. október 24-i 2967/85/EGK bizottsági rendelet (2) 3. cikke határozta meg.
            
         
               (2)
            
            
               Észtország kormánya kérelmet nyújtott be a Bizottsághoz a hasított sertések osztályozása két módszerének engedélyezésére vonatkozóan, és a 2967/85/EGK rendelet 3. cikkében előírt jegyzék 2. részének formájában benyújtotta a csatlakozás napja előtt végzett vizsgálat eredményeit.
            
         
               (3)
            
            
               E kérelem értékelése azt mutatta, hogy az ezen osztályozási módszerek engedélyezéséhez szükséges feltételek teljesültek.
            
         
               (4)
            
            
               Észtországban a kereskedelmi gyakorlat előírhatja, hogy a fejet, az elülső lábakat és a farkat távolítsák el a hasított sertésről; ezt figyelembe kell venni a tömeg standard előkészítéshez való igazításakor.
            
         
               (5)
            
            
               A műszerekben és az osztályozási módszerekben nem lehet módosítást engedélyezni, csak a szerzett tapasztalatok fényében elfogadott új bizottsági határozat alapján; ezért ezen engedélyt vissza lehet vonni.
            
         
               (6)
            
            
               Az e határozatban előírt intézkedések összhangban vannak a Sertéshúspiaci Irányítóbizottság véleményével,
            
         ELFOGADTA EZT A HATÁROZATOT:
   1. cikk
   Az alábbi módszerek használata engedélyezett a hasított sertések 3220/84/EGK rendelet szerinti osztályozására Észtországban:
   
               a)
            
            
               az „Intrascope (Optical Probe)” műszer és az ehhez kapcsolódó értékelési eljárások, amelyeknek részleteit a melléklet 1. része tartalmazza;
            
         
               b)
            
            
               az „Ultra-FOM 300” műszer és az ehhez kapcsolódó értékelési eljárások, amelyeknek részleteit a melléklet 2. része tartalmazza.
            
         Az első bekezdés b) pontjában említett „Ultra-FOM 300” műszer tekintetében meghatározásra került az, hogy a mérési eljárás után a hasított testen igazolhatónak kell lennie, hogy a műszer az X2 és X4 mérési értéket a melléklet 2. részének 3. pontjában említett helyen mérte. Ezért a mérés helyét a mérési eljárás során megfelelően meg kell jelölni.
   2. cikk
   A 3220/84/EGK rendelet 2. cikkének (1) bekezdésében említett standard előkészítéstől eltérően Észtországban a hasított sertés előkészíthető a mérés és az osztályozás előtt a fej, az elülső lábak és a farok nélkül. Annak érdekében, hogy a hasított sertések összehasonlítható alapon nyugvó adatait kapják, a mért meleg tömeget meg kell szorozni 1,07-tel.
   3. cikk
   A műszert vagy az értékelési eljárást illetően módosítás nem engedélyezett.
   4. cikk
   Ennek a határozatnak az Észt Köztársaság a címzettje.
   
      Kelt Brüsszelben, 2005. április 12-én.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL L 301., 1984.11.20., 1. o. A legutóbb a 3513/93/EK rendelettel (HL L 320., 1993.12.22., 5. o.) módosított rendelet.
   
      (2)  HL L 285., 1985.10.25., 39. o. A 3127/94/EK rendelettel (HL L 330., 1994.12.21., 43. o.) módosított rendelet.
   
      MELLÉKLET
      A HASÍTOTT SERTÉSEK ÉSZTORSZÁGI OSZTÁLYOZÁSI MÓDSZEREI
      1. rész
      INTRASCOPE (OPTICAL PROBE)
      
                  1.
               
               
                  A hasított sertések osztályozását az „Intrascope (Optical Probe)” műszerrel kell elvégezni.
               
            
                  2.
               
               
                  A műszert egy legfeljebb 12 mm (a szonda tetején található pengénél 19 mm) szélességű, hatszögletű, nézőüveggel, fényforrással, milliméterben kalibrált megvezető rúddal (sliding barrel) ellátott szondával kell felszerelni, amelynek működési távolsága 3 és 45 mm között van.
               
            
                  3.
               
               
                  A hasított test színhústartalmát a következő képlet alapján kell kiszámítani:
                  
                      = 69,09083 – 0,74785X
                  ahol:
                  
                              
                                 
                           
                           
                              =
                           
                           
                              a hasított test becsült színhústartalma,
                           
                        
                              X
                           
                           
                              =
                           
                           
                              a hátszalonna (beleértve a bőrét is) vastagsága milliméterben, a hasított test középvonalától 7 cm-re, az utolsó bordánál mérve.
                           
                        A képlet a 60–120 kg súlyú hasított testek esetében érvényes.
               
            2. rész
      ULTRA-FOM 300
      
                  1.
               
               
                  A hasított sertések osztályozását az „Ultra-Fom 300” műszerrel kell elvégezni.
               
            
                  2.
               
               
                  A műszert 3,5 MHz (Krautkrämer MB 4 SE) ultrahangos szondával kell felszerelni. A visszavert ultrahanghullámokat egy mikroprocesszor digitalizálja, menti el és dolgozza fel.
                  A mérések eredményeit magának az Ultra-FOM műszernek a segítségével kell átszámítani a becsült színhústartalomra.
               
            
                  3.
               
               
                  A hasított test színhústartalmát a következő képlet alapján kell kiszámítani:
                  
                      = 64,19701 – 0,39379X2 + 0,08082X3 – 0,33910X4
                  
                  ahol:
                  
                              
                                 
                           
                           
                              =
                           
                           
                              a hasított test becsült színhústartalma,
                           
                        
                              X2
                              
                           
                           
                              =
                           
                           
                              a hátszalonna (beleértve a bőrét is) vastagsága milliméterben a hasított test középvonalától 7 cm-re, az utolsó bordánál mérve,
                           
                        
                              X3
                              
                           
                           
                              =
                           
                           
                              az izom vastagsága milliméterben az X2-vel egy időben és ugyanazon helyen mérve,
                           
                        
                              X4
                              
                           
                           
                              =
                           
                           
                              a hátszalonna (beleértve a bőrét is) vastagsága milliméterben a hasított sertés középvonalától 7 cm-re, az utolsó harmadik és negyedik borda között mérve.
                           
                        A képlet a 60–120 kg súlyú hasított testek esetében érvényes.